CELEX: 62013CN0328
Language: fi
Date: 2013-06-17 00:00:00
Title: Asia C-328/13: Ennakkoratkaisupyyntö, jonka Oberster Gerichtshof (Itävalta) on esittänyt 17.6.2013 — Österreichischer Gewerkschaftsbund v. Wirtschaftskammer Österreich — Fachverband Autobus-, Luftfahrt- und Schifffahrtsunternehmungen

21.9.2013   
            
            
               FI
            
            
               Euroopan unionin virallinen lehti
            
            
               C 274/2
            
         Ennakkoratkaisupyyntö, jonka Oberster Gerichtshof (Itävalta) on esittänyt 17.6.2013 — Österreichischer Gewerkschaftsbund v. Wirtschaftskammer Österreich — Fachverband Autobus-, Luftfahrt- und Schifffahrtsunternehmungen
   (Asia C-328/13)
   2013/C 274/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Kantaja: Österreichischer Gewerkschaftsbund
   
      Vastaaja: Wirtschaftskammer Österreich — Fachverband Autobus-, Luftfahrt- und Schifffahrtsunternehmungen
   
      Ennakkoratkaisukysymykset
   
   
               1)
            
            
               Onko direktiivin 2001/23/EY (1) 3 artiklan 3 kohdan sanamuotoa, jonka mukaan työehtosopimuksen ”määräyksiä ja ehtoja” on noudatettava ”sellaisina kuin” luovuttaja niitä noudattaa, kunnes ”työehtosopimus kumotaan tai sen voimassaolo päättyy”, tulkittava siten, että se kattaa myös kansallisten säännösten vaikutuksesta työehtosopimuksen kumoamisesta huolimatta toistaiseksi voimassa pysyvät työehtosopimuksen määräykset ja ehdot siihen asti, kunnes jokin muu työehtosopimus tulee voimaan tai kyseiset työntekijät tekevät uusia erillissopimuksia?
            
         
               2)
            
            
               Onko direktiivin 2001/23/EY 3 artiklan 3 kohtaa tulkittava siten, että luovutuksensaajan ”uuden työehtosopimuksen soveltamisen” ymmärretään koskevan myös luovutuksensaajan niin ikään kumotun työehtosopimuksen jälkivaikutusta edellä kuvatussa merkityksessä?
            
         
      (1)  Työntekijöiden oikeuksien turvaamisesta yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL L 82, s. 16).